cyanic-selkie/wikianc huggingface dataset:
Raimonds Vainšteins
Biogrāfija
Par panākumiem turnīros FIDE 1962. gadā Vainšteinam piešķīrusi starptautiskā meistara (IM) nosaukumu.
Ticis uzskatīts par talantīgu ASV jaunās paaudzes šahistu, tomēr 1964. gada ASV šaha čempionāts, kurā Vainšteins ieņēma 7. vietu, kļuva par pēdējo viņa īsajā šahista karjerā. Beidzis Bruklinas koledžu ar psiholoģijas bakalaura grādu, Vainšteins devās ceļojumā uz Eiropu. Šajā laikā viņam sāka attīsties garīgas novirzes, kuras vēlāk tika raksturotas kā šizofrēnija. Amsterdamā Vainšteins ticis arestēts par kāda universitātes profesora piekaušanu un deportēts uz ASV. Atrodoties psihiatriskajā slimnīcā, Vainšteins strīda laikā nogalināja savu vecāko istabas biedru. Pēc tiesas lēmuma ticis ieslodzīts slēgta tipa psihiatriskajā iestādē, kur pavada savu atlikušo mūžu.
Spēlmanis
"Spēlmanis" (en) ir 1992. gada ASV satīriska melnās komēdijas filma, kuras režisors ir Roberts Oltmens. Filmā galvenās lomas atveido Tims Robinss, Grēta Skaki, Freds Vords, Vūpija Goldberga, Pīters Galahers, Braions Džeimss, Sintija Stīvensone un Vinsents D'Onofrio.
Filma ir par Holivudas filmu studijas vadītāju, kurš nogalina topošo scenāristu, kurš, viņaprāt, sūta viņam nāves draudus.
"Spēlmanis" pirmizrāde notika. Filma saņēma pozitīvas kritiķu atsauksmes, kā arī tā bija komerciāli veiksmīga. "Spēlmanis" tika nominēta trijām Amerikas Kinoakadēmijas balvā kategorijās labākais režisors, labākais adaptētais scenārijs un labākā montāža. Filma saņēma divas Zelta globusa balvas — labākais mūzikls vai kinokomēdija un labākais aktieris mūziklā vai kinokomēdijā (Robinss).
65 Holivudas slavenības, kā, piemēram, Džeks Lemons, Malkolms Makdauels, Bērts Renoldss, Džūlija Robertsa, Rods Steigers un Brūss Viliss, filmā attēlo nelielas lomas.
Svešā seja
"Svešā seja" ir latviešu televīzijas seriāls, kas tika pārraidīts kanālā TV3 no līdz 2018. gada 17. maijam. Seriālu veidoja seriāla "UgunsGrēks" radošā komanda. Galvenās lomas atveidoja Dailes teātra aktieri Dārta Daneviča un Vita Vārpiņa, kā arī Latvijas Nacionālā teātra aktieri Kaspars Dumburs un Egils Melbārdis. Seriāla tituldziesma ir grupas Musiqq dziesma "Atbalss".
Mārtiņš Mazūrs
Dzīvesgājums
Dzimis 1908. gadā Vircavas pagastā. Bija daiļkrāsotājs brīvmākslinieks. Nodarbojās ar daiļslidošanu, motosportu, boksu, airēšanu u.c. sporta veidiem. Piedalījās Berlīnē, startēja šosejas riteņbraukšanas 100 km grupas braucienā, vieta un rezultāts nav fiksēts. Strādāja par treneri.
Piecas reizes uzvarēja Zemgales meistarsacīkstēs. Piedalījies atjaunotajā Vienības braucienā, jau būdams vairāk nekā 80 gadus vecs.
Pēc Otrā pasaules kara bija gulaga izsūtījumā.
Hasavjurta
Hasavjurta (kumiku: Хасав-юрт, čecenu: Хаси-эвл, avāru: Хасавюрт) ir pilsēta Krievijā, Dagestānas Republikā. 2021. gadā pilsētā dzīvoja vairāk nekā 155 tūkstoši iedzīvotāju.
Hasavjurta atrodas 86 km no Makačkalas.
Pilsētas etniskais sastāvs ir daudzveidīgs. 2010. gadā pilsētā dzīvoja 30,66% avāru, 28,46% čečenu, 28,11% kumiku, 4,07% dargu, 3,33% laku, 2,27% krievu un 1,60% lezginu. Lielākā daļa iedzīvotāju ir musulmaņi.
Hasavjurtas vienošanās
1996. gada augusta beigās Hasavjurtā Aslans Mashadovs un Krievijas Drošības padomes sekretārs Aleksandrs Ļebedjs parakstīja vienošanos par karadarbības pārtraukšanu Čečenijā un pakāpenisku Krievijas karaspēka izvešanu no republikas. Pēc Hasavjurtas vienošanās Čečenijas teritorijā tika pārtraukta karadarbība. Pirmais Čečenijas karš beidzās.
HTTPS
HTTPS (saīsinājums no en) ir komunikācijas protokols drošai saziņai datortīklā, ar plašu izmantošanu internetā. Tehniski tas pats par sevi nav protokols, drīzāk tas ir vienkāršs hiperteksta transporta protokols -  HTTP, kurš strādā caur transporta slāņa šifrēšanas mehānismiem TLS/SSL, tādējādi papildinot standarta HTTP sakarus ar TLS/SSL drošības iespējām. HTTPS izveides mērķis ir novērst informācijas nesankcionētu pārtveršanu un man-in-the-middle uzbrukumus.
HTTPS drošība balstās uz TLS (Transport Layer Security), kas izmanto ilgtermiņa publiskās un privātās atslēgas, lai apmainītos ar īstermiņa sesijas atslēgu, kas šifrē datu plūsmu starp klientu un serveri. Būtiska nozīme ir ideālai nākotnes slepenībai (Perfect Forward Secrecy - PFS), lai īstermiņa sesijas atslēgu nevarētu atvasināt no ilgtermiņa asimetriskās privātās atslēgas.
Lai garantētu to, ka viena puse runā ar izvēlēto partneri, tiek izmantoti X.509 sertifikāti. No tā izriet, ka ir nepieciešama sertifikātu autoritāte (Certificate Authority - CA) un publisko atslēgu infrastruktūra (Public Key Infrastructure - PKI), lai pārbaudītu attiecības starp sertifikāta īpašnieku un sertifikātu, kā arī, lai radītu, parakstītu un pārvaldītu sertifikātu derīgumu.
Pārskats
Vienotā resursa identifikatora (URI) shēmai HTTPS ir tāda pati lietošanas sintakse kā HTTP shēmai. Tomēr HTTPS signalizē pārlūkprogrammai izmantot pievienoto SSL / TLS šifrēšanas slāni, lai aizsargātu trafiku. SSL / TLS ir īpaši piemērots HTTP, jo tas var nodrošināt zināmu aizsardzību pat tad, ja tiek autentificēta tikai viena komunikācijas puse. Tas attiecas uz HTTP transakcijām internetā, kur parasti tiek autentificēts tikai serveris (klientam pārbaudot servera sertifikātu). HTTPS izveido drošu kanālu nedrošā tīklā. Tas nodrošina saprātīgu aizsardzību no noklausīšanās ierīcēm un uzbrukumiem starp cilvēku, ja tiek izmantoti atbilstoši šifrēšanas komplekti un servera sertifikāts ir pārbaudīts un uzticams.
Tā kā HTTPS ir piespiests HTTP pilnībā virs TLS, visu pamatā esošo HTTP protokolu var šifrēt. Tas ietver pieprasījuma URL (kuru konkrēto tīmekļa lapu pieprasīja), vaicājuma parametrus, galvenes un sīkfailus (kas bieži satur identificējošu informāciju par lietotāju). Tomēr, tā kā vietņu adreses un portu numuri obligāti ir pamatā esošo TCP / IP protokolu sastāvdaļa, HTTPS nevar aizsargāt to izpaušanu. Praksē tas nozīmē, ka pat pareizi konfigurētā tīmekļa serverī noklausītāji var secināt tīmekļa servera IP adresi un porta numuru un dažreiz pat domēna nosaukumu (piemēram, www.example.org, bet ne pārējo URL), kas lietotājs sazinās ar pārsūtīto datu apjomu un saziņas ilgumu, kaut arī ne ar saziņas saturu.
Tīmekļa pārlūkprogrammas zina, kā uzticēties HTTPS vietnēm, pamatojoties uz sertifikātu autorizācijām, kuras programmatūrā ir iepriekš instalētas. Tādā veidā tīmekļa pārlūkprogrammu veidotāji uztic uzticības sertifikātu izsniegšanai derīgus sertifikātus. Tāpēc lietotājam jāuzticas HTTPS savienojumam ar vietni tikai tad, ja ir spēkā visi šie nosacījumi:
Viss pieriebies
"Viss pieriebies" (en) ir 1993. gada ASV neo-noir spraiga sižeta filma, kuras režisors ir Džoels Šūmahers. Filmā galvenās lomas atveido Maikls Daglass, Roberts Djuvals, Bārbara Hēršija, Reičela Tikotina, Frederiks Forests un Tjūsdeja Velda.
Filma stāsta par vienkāršu cilvēku, kurš ar kājām dodas cauri visai Losandželosai, lai sasniegtu savas bijušās sievas mājas un apciemotu savu meitu viņas dzimšanas dienā. Gājiena laikā viņš tiek ierauts vardarbības un haosa virpulī.
Filmas "Viss pieriebies" pirmizrāde notika un to izplatīja Warner Bros.. Filmu izrādīja arī 1993. gada Kannu kinofestivālā, kur tā sacentās par Zelta palmas zaru. Filma saņēma gan kritiķu atzinību, gan finansiālus panākumus, nopelnot 96 miljonus ASV dolāru.
Šejevka
Šejevka ir ciems Feimaņu pagastā, Rēzeknes novadā. Atrodas 236 km attālumā no Rīgas.
Šejevkā 1934.gada 25.aprīlī ir dzimusi dzejniece Irina Šejevska (Viļumovska). Dzejniece ir 3 dzejoļu krājumu autore, publicējusies dzejas almanahos "Rēzekne", citos kopkrājumos un periodikā.
Pusplakne
Pusplakne ir viena no plaknes daļām, kas veidojas tad, kad taisne sadala plakni divās vienādās daļās.
Jetijs (filma)
"Jetijs" (en) ir 2019. gada piedzīvojumu animācijas filma, kuras režisore un scenārija autore ir Džila Kaltone. Galvenās lomas ierunājuši Hloja Beneta, Alberts Sai, Tenzings Norgajs Treinors, Edijs Izards, Sāra Polsone un Mišela Vonga. Filmas pirmizrāde notika Toronto filmu festivālā.
Jauniete Ji uz savas mājas jumta satiek jetiju, kuru viņa nosauc par Everestu. Nu Ji kopā ar draugiem Jinu un Pengu Everests jānogādā atpakaļ viņa mājās, kas atrodas Zemes augstākajā punktā.
Klerki
"Klerki" (en) ir 1994. gada Amerikas Savienoto Valstu neatkarīgā melnbaltā filma, kuras režisors, scenārists, viens no producentiem un aktieriem ir Kevins Smits. Citas lomas atveido Braiens O'Hallorans, Džefs Andersons, Merlina Giliotti, Džeisons Mjūzs un Lisa Spūnauera. Filmas pirmizrāde notika 1994. gada 10. oktobrī.
Filmas stāsts ir par veikala darbinieku Dante Hiksu, kurš tika spiests atnākt uz darbu savā brīvdienā. "Klerki" kļuva par pirmo filmu Kevina Smita izveidotajā View Askewniverse visumā. Šajā filma pirmoreiz parādīti tādi tēli kā Džejs un Klusais Bobs, kuri vēlāk parādījās filmās "Lielveikala dīkdieņi" (1995), "Valdzinot Emiju" (1997), "Dogma" (1999), "Džejs un Klusais Bobs" (2001), "Klerki 2" (2006), Jay and Silent Bob Reboot (2019) un "Klerki 3" (2022).
Neona dēmons
"Neona dēmons" (en) ir 2016. gada Francijas, Dānijas un ASV kopražojuma psiholoģiska šausmu filma, kuras režisors un scenārija autors ir Nikolass Vindings Refns. Filmā galvenās lomas attēlo Elle Faninga, Karls Glusmans, Džīna Melouna, Bella Hītkouta, Ebija Lī, Desmonds Heringtons, Kristīna Hendriksa un Kiānu Rīvss.
Klerki
Filma pie 27 tūkstošu dolāru budžeta nopelnīja 3 miljonus dolāru, uzsākot Smita karjeru. Filmēšana notika veikalā, kurā strādāja Smits. 2019. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".
Neona dēmons
Filma stāsta par topošo modeli Losandželosā, kuras skaistums un jaunība rada milzīgu valdzinājumu un greizsirdību no pārējiem.
"Neona dēmons" pirmizrāde notika Kannu kinofestivālā, kur tā sacentās par Zelta palmas zaru. Tā ir trešā Refna filma pēc kārtas, kas ir tikusi izrādīta Kannās, pēc filmām "Draivs" (2011) un "Piedos tikai Dievs" (2013). Filma saņēma atšķirīgus kritiķu viedokļus un nopelnīja tikai 3,4 miljonus ASV dolārus pie 7 miljonu budžeta. Žurnāls Cahiers du Cinéma iekļāva filmu "Neona dēmons" savā 2016. gada 10 labāko filmu saraksta 3. vietā.
Glābējs (filma)
"Glābējs" (en) ir 2006. gada asa sižeta drāma, kuras režisors ir Endrū Deiviss. Galvenās lomas filmā atveido Kevins Kostners, Eštons Kučers, Nīls Makdonohs, Meilisa Seidžemillera, Klānsijs Brauns un Sela Vorda. Filmas pirmizrāde notika.
Vidusskolas peldēšanas čempions Džeiks iestājas ASV krasta apsardzes skolā, kur leģendārais glābēks Bens Randals viņam iemāca svarīgas lietas par zaudējumiem, mīlestību un pašuzupurēšanos.
Krosmintons
Krosmintons (agrāk spīdmintons) ir sporta spēle ar raketi un volānu. Spēli izgudroja sportists no Berlīnes Bils Brandess, balstoties uz badmintona, tenisa un skvoša pamatelementiem. Sākotnēji izgudrotāja ideja bija izveidot badmintona lauka variantu, tāpēc viņš volānu nomainīja uz mazāku un smagāku. Pateicoties tam un tīkla trūkumam spēles temps ir ātrāks nekā parastajā badmintonā.
2011. gadā notika pirmais krosmintona pasaules čempionāts Berlīnē.
2015. gadā Latvijas Sporta federāciju padome atzina Latvijas Krosmintona federāciju kā sporta veida pārstāvi Latvijā.
2023. gadā Starptautiskajā Krosmintona federācijā ietilpa 34 valstis, starp kurām bija arī Latvija. Taču šā paša gada jūlijā starptautiskās federācijas vietnē kā "pašreizējais turnīrs" ierakstīts aicinājums pieteikties uz 2020. gada Nāciju kausa rīkošanu, lai gan vietnē atrodams aktīvs tuvāko turnīru kalendārs. Līdzīgas problēmas sastopamas arī Latvijas federācijas vietnē, kur galvenajā lapā uzrādīts 2020. gada turnīru kalendārs.
2022. gadā Zagrebā notika kārtējais pasaules čempionāts, kurā lielākos panākumus guva japāņi. Latvijas pārstāves sieviešu dubultspēlēs Santa Paegle un Agnese Logoša izcīnīja bronzas medaļas. Divas zelta medaļas ieguva Latvijas pārstāvji junioru kategorijās - Artūrs Dzirkalis puišu U18 un Agate Kristiāna Spāre meiteņu U16.
2023. gada pasaules čempionātā Brno Spāre uzvarēja meiteņu U18 grupā un ieguva bronzu kopā ar Dzirkali jauktajās dubultspēlēs. Paegle ar Logošu sieviešu dubultspēlēs ieguva sudraba medaļu. Vēl Latvijas sportisti ieguva 8 dažādas medaļas dažādās disciplīnās un vecumu kategorijās. Par uzvarētājiem vienspēlēs atkal kļuva japāņi - Akihiro Ņisimura vīriešiem un Jurina Abe sievietēm.
Apraksts
Krosmintona spēles laukumu veido divi kvadrāti (5,50 x 5,50 m), kas viens no otra novietoti 12,80 metru attālumā. Bērnu un pusaudžu grupās lieto mazākus laukumus un nedaudz lēnākus volānus. Spēles laukumam jābūt līdzenam, tas neprasa daudziem sporta veidiem raksturīgus īpašus papildelementus, kā tīklu vai grozus.
Spēles mērķis ir piezemēt volānu pretinieka laukumā
Spēlētāji lieto īpašas raketes, jo badmintona raketes nav pietiekami izturīgas, bet skvošam domātās nav piemērotas spēles ātrumam.
Volāna lidojuma ātrums sasniedz 290 km/h, to paredzēts lietot līdz 4 balles stiprā vējā.
Pastāv tumsā spēlējama versija - blekmintons ar spīdošu vai mirgojošu volānu.
Džošs Arčibalds
Džošua Arčibalds (en, dzimis ) ir Kanādā dzimis ASV hokejists, spēlē labās malas uzbrucēja pozīcijā. Kopš 2019. gada Arčibalds pārstāv NHL komandu Edmontonas "Oilers". 2011. gada NHL draftā Arčibaldu ar kopējo 174. numuru sestajā kārtā izvēlējās Pitsburgas "Penguins".
2015–16. gada sezonā debitējis Pitsburgas "Penguins" rindās. Tur pavadījis arī nākamās divas sezonas, pārsvarā gan spēlējot komandas fārmklubā Skrentonas "Penguins". 2017. gadā ar "Penguins" izcīnījis Stenlija kausu. 2017. gada decembrī Arčibaldu aizmainīja uz Arizonas "Coyotes", kur viņš tika pie lielāka spēles laika. 2019. gada vasarā Arčibalds noslēdza viena gada līgumu ar Edmontonas "Oilers".
Mākslas un zinātnes pilsēta
Mākslas un zinātnes pilsēta (es, valensiešu: Ciutat de les Arts i les Ciències) ir uz izklaidi balstīts arhitektūras un kultūras komplekss, Valensijā, Spānijas austrumu daļā. Tas ir vismodernākais Valensijas tūrisma objekts un viens no Divpadsmit Spānijas dārgumiem. Mākslas un zinātnes pilsēta atrodas bijušās Turjas upes gultnē, kas tika novirzīta un nosusināta pēc 1957. gada postošajiem plūdiem, kuru laikā bojā gāja 81 cilvēks un nopietni tika sabojāta pilsētas infrastruktūra un ēkas. Projekta sākotnējās izmaksas bija plānotas ap 300 miljoniem eiro, bet gala izmaksas ir pieaugušas gandrīz trīs reizes.
Pilsētu ir projektējis spāņu arhitekts Santjago Kalatrava un meksikāņu arhitekts Fēlikss Kandela. Kopumā projekts sastāv no astoņām kārtām un līdz 2019. gada ir pabeigtas astoņas kārtas, bet pēdējā kārta ir iesaldēta līdzekļu trūkumu dēļ. Projekta realizāciju uzsākta 1996. gada jūlijā un pirmā kārta tika nodota ekspluatācijā 1998. gada 16. aprīli. Pirmā kārta ietver IMAX kinoteātri un planetāriju, ēkas kopējā platība ir 13 000 m2. Otrās kārtas būvniecība tika atklāta 2000. gadā un tajā ir izvietots interaktīvs zinātnes muzejs. Trešās kārtas būvniecība noslēdzās 2001. gadā un tajā atrodas skulptūru dārzs ar aizsargājamu augu sugām. 2003. gadā atklāja ceturto kārtu ar brīvdabas okeāna muzeju. Piekto kārtu atklāja 2005. gadā un tajā ir izvietota opera un mākslas centrs. Sestā kārta noslēdzās 2008. gadā un tās laikā atklāja vanšu tiltu, bet 2009. gadā nodeva septīto kārtu ar multifunkcionālu pasākumu arēnu. Pēdējā kārta, kuras laikā ir plānots uzbūvēt 308, 266 un 220 metrus augstus debesskrāpjus šobrīd ir iesaldēts.
Borna ultimāts
"Borna ultimāts" (en) ir 2007. gada ASV un Vācijas trilleris, kura režisors ir Pols Grīngrass. Galvenās lomas filmā atveido Mets Deimons, Deivids Stratērns, Džūlija Stailsa, Skots Glens, Pedijs Konsadains, Edgars Ramirezs, Alberts Finijs un Džoana Allena. Filmas pirmizrāde notika Holivudā. Filma ir trešā daļa "Džeisona Borna" filmu sērijā.
Džeisons Borns novērš CIP amatpersonas un viņa pārstāvju jaunās slepkavību programmas palaišanu, tajā pašā laikā izmeklējot savu izcelsmi kā apmācītam slepkavam.
Fransisko Rubio
Fransisko Karloss "Frenks" Rubio (Francisco Carlos "Frank" Rubio; dzimis ) ir ASV kosmonauts, ASV Armijas pulkvežleitnants, helikoptera pilots, aviācijas ārsts.
Biogrāfija
Fransisko Rubio piedzima 1975. gada 11. decembrī Losandželosā no Salvadoras nākušu vecāku ģimenē. Tēvs bija ķirurgs. Bērnībā Fransisko pirmos sešus dzīves gadus dzīvoja Salvadorā, pēc tam ģimene pārcēlās uz Maiami, Floridas štatā, kur viņš apmeklēja Maiami Sansetas vecāko vidusskolu. 1998. gadā Rubio ASV Militārajā akadēmijā ieguva bakalaura grādu starptautiskajās attiecībās.
Pēc iestāšanās Armijā kā otrais leitnants Rubio kļuva par helikoptera UH-60 Blackhawk pilotu. Viņš bija bija 82. gaisa desanta divīzijas 2. bataljona A rotas grupas vadītājs, vēlāk 3. aviācijas pulka 2. bataljona A rotas komandieris. Rubio nolidoja vairāk nekā 1100 stundas, tostarp 600 kaujas stundas kaujas operāciju laikā Bosnijā, Irākā un Afganistānā.
2010. gadā Rubio ieguva medicīnas doktora grādu Veselības zinātņu vienoto pakalpojumu universitātē un pabeidza ģimenes medicīnas rezidentūru Fortbeningā. Viņš strādāja par klīnikas vadītāju un aviācijas ķirurgu Redstonas arsenālā. Laikā, kad viņš tika izvēlēts par astronauta kandidātu, Rubio bija 10. īpašo spēku grupas 3. bataljona ķirurgs Fortkarsonā.
2017. gada 7. jūnijā Fransisko Rubio tika uzņemts NASA astronautu 22. grupā. Augustā viņš Lindona Džonsona kosmosa centrā uzsāka vispārējās kosmosa apmācības kursu. 2020. gada 10. janvārī viņam piešķīra astronauta kvalifikāciju
2020. gada 9. decembrī tika paziņota Mēness ekspedīciju Artemis Team grupa, kurā bija iekļauts arī Rubio.
2022. gada 14. jūlijā Rubio oficiāli tike iekļauts kosmosa kuģa Sojuz MS-22 pamatapkalpē.
Fransisko Rubio pirmais kosmiskais lidojums sākās 2022. gada 21. septembrī, esot kosmosa kuģa Sojuz MS-22 lidojuma inženierim. Starptautiskajā kosmosa stacijā 67. un 68. ekspedīcijā viņš bija lidojuma inženieris.
Jānis Andris Osis
Jānis Andris Osis (dzimis Talsos, miris ) bija latviešu gleznotājs, interjera mākslinieks un mākslas pedagogs. Bijis Latvijas Mākslas akadēmijas (LMA) rektors, kur bijis emeritētais profesors. Mākslinieks ne tikai gleznoja, bet arī veidoja vides objektus, telpiskus darbus.
Izglītība
Mākslinieks pamata izglītību ieguvis Talsu 2. astoņgadīgajā skolā. Mākslas jomā izglītoties sāka pie gleznotāja, zīmēšanas skolotāja Jēkaba Spriņģa Talsos. Pēc tam mācījās Rīgas Lietišķās mākslas vidusskolā (1958—1963), tālāk sekoja studijas Latvijas Mākslas akadēmijas Interjera un iekārtu nodaļā (1963—1971), kuru absolvēja, izstrādājot diplomdarbu profesora Aleksandra Stankeviča vadībā.
Mākslinieciskā darbība
J. A. Osis izstādēs sācis piedalīties 1967. gadā. 1970. gadā par dalību jauno mākslinieku izstādē Maskavā saņēmis PSRS Mākslas akadēmijas prēmiju. Piedalījies grupu izstādēs Latvijā, ASV, Vācijā un Itālijā, Personālizstādes notikušas Rīgā, Valmierā un Talsos. Mākslinieka darbi atrodas muzejos Latvijā (piemēram, Talsu novada muzejā) un privātkolekcijās Latvijā, ASV, Krievijā, Vācijā, Japānā. Latvijas Mākslinieku savienības biedrs no 1975. gada. 1993.—1998. gadā bijis Starptautiskās mākslas asociācijas "B13" biedrs. Gleznoja ainavas, portretus, strādājis monumentāli dekoratīvajā glezniecībā, gleznu virsmu apdarē pielietojis asamblāžu un dažādas faktūras. Pēdējos gados tapuši optiski un telpiski glezniecības darbi. Māksliniekam tuva bija purvu tematika, kurus bieži attēloja savos darbos.
Pedagoģiskā un administratīvā darbība
Pedagoga karjeru J. A. Osis sāka kā vecākais pasniedzējs Latvijas Mākslas akadēmijā. No 1997. līdz 2007. gadam bija rektors, šajā amatā nomainot Induli Zariņu. Vadījis Dizaina nodaļas Vides mākslas katedru, kur bijis emeritētais profesors.
Arcade Fire
Arcade Fire ir ieguvusi vairākas balvas, tai skaitā 2011. gadā Grammy balvu par gada labāko albumu (The Suburbs), tā ir vienīgā grupa, kas savu pirmo un vienīgo Grammy balvu ieguvusi šajā kategorijā. Kopumā grupa ir izdevusi piecus studijas albumus.
Kizļara
Pilsētas etniskais sastāvs ir daudzveidīgs. 2010. gadā 40,5 % pilsētas iedzīvotāju bija krievi, 19,9 % avāri, 14,5 % dargi, 5,5 % kumiki, 4,8 % lezgīni, 3,6% laki, 2,0 % armēņi.
Konstantīns Budkēvičs
Konstantīns Romualds Budkēvičs (pl, 1867—1923) bija Latgalē dzimis poļu priesteris Pleskavas, Vitebskas un Pēterburgas katoļu draudzēs, nogalināts PSRS represiju laikā. 2003. gadā Romas katoļu baznīca uzsāka viņa beatifikācijas procesu.
Izcelsme
Konstantīna Budkēviča tēvs Juljans piedalījās 1863. gada Janvāra sacelšanās norisēs, tādēļ tika izsūtīts uz Orlu. Tur viņš satika savu nākamo sievu Mariju Barkovsku, kas pirms laulībām no luterticības pārgāja katoļticībā. Pēc soda beigām ģimene atgriezās Juljana dzimtajās vietās, un viņš iekārtojās darbā par mežzini pie Kombuļu grāfa Plātera.
Dzīves gājums
Dzimis 1867. gada 19. jūnijā Kombuļu pagasta Zubru mājās. 25. jūnijā viņu nokristīja Krāslavas Sv. Ludviga baznīcā un deva vārdu Konstantīns. Ar grāfienes Plāteres atbalstu viņš mācījās privātā proģimnāzijā Kelcē, pēc tam Ļubļinas ģimnāzijā. 1890. gadā K.Budkēvičs beidza Pēterburgas Romas katoļu garīgo semināru, 1893. gadā Pēterburgas Romas katoļu garīgo akadēmiju un tika norīkots par vikāru Pleskavas Svētās Trīsvienības draudzē. Vēlāk aptuveni gadu nostrādāja Vitebskā, kur pasniedza ticības mācību. 1903. gadā Krievijas Romas katoļu baznīcas bīskaps viņu nosūtīja viņu uz vislielāko Krievijas draudzi — Sv. Katrīnas draudzi Pēterburgā. 1905. gadā K. Budkevičs kļuva par prāvestu draudzē, kurā bija ap 30 000 abu ritu (latīņu un Austrumbizantijas) draudzes locekļu. 1914. gadā, kad sākās Pirmais pasaules karš, Budkevičs piedalījās vairākās kara bēgļu labdarības organizācijās.
Nāvessodu izpildīja 1923. gada 31. martā Maskavas Lubjankas cietumā.
Piemiņa
Pēc K. Budkēviča nāves Krāslavas kapsētā blakus kapličai izveidoja viņa simbolisko kapu, jo pārvest nošautā mirstīgās atliekas no Maskavas nebija iespējams. Sv. Ludviķa baznīcas priekšā līdz Latvijas okupācijai atradās piemineklis komunistu nogalinātajiem pieciem mocekļiem — četriem laicīgiem cilvēkiem un vienam garīdzniekam, priesterim Konstantīnam Budkēvičam. Uzraksts uz pieminekļa latīņu valodā vēstīja: “Komunistiskās varas upuriem.” 1940. gadā vienā naktī pieminekli iznīcināja padomju varas pārstāvji. Atmodas laikā pēc toreizējā dekāna Juzefa Lapkovska iniciatīvas vecais koka krusts uz priestera Budkēviča simboliskā kapa tika nomainīts ar granīta pieminekli. Pēterburgas Svētās Katrīnas katoļu draudzes baznīca 1990. gados tika atdota draudzei un restaurēta.
No Konstantīna Budkēviča dzimtās “Zubru” mājas palikuši tikai lielu granīta bloku pamati un kāpnes. Uz vecajiem pamatiem pēckara laika uzbūvēta koka vasarnīca, kas tagad ir privātīpašums.
Speak to Me
Speak to Me ir pirmā dziesma angļu rokgrupas Pink Floyd 1973. gada albumā The Dark Side Of The Moon. Šī dziesma pārklājās ar nākamo albuma kompozīciju, kas ir Breathe, radot iespaidu, ka tas ir viens skaņdarbs. Kā dziesmas komponists ir norādīts Niks Meisons, grupas bundzinieks. Taču basģitārists Rodžers Voterss apgalvo, ka Speak To Me bija kā dāvana no viņa Meisonam, un pēc grupas pamešanas Voterss šo lēmumu nožēlojis.
Kompozīcija
Dziesma nesatur vārdus (taču tajā ir iekļauti dažādi sarunu ieraksti, kas parādās arī vēlāk albumā). Tāpat var dzirdēt nelielu fragmentu no Klēras Torijas vokālā izpildījuma dziesmā Great Gig In The Sky. Dziesma ir kā ievads nākamajai kompozīcijai Breathe kā rezultātā parasti šīs abas dziesmas tik atskaņotas kopā un daudzas vēlākās relīzēs šīs abas dziesmas tiek pasniegtas kā viens skaņu darbs.
Skaņu efekti
Būtiski efekti, kas ir saistīti ar pārējām albuma dziesmām, kas ir atrodami šajā dziesmā
Runātais teksts
Dziesmā parādās divi sarunas fragmenti.
I've been mad for fucking years, absolutely years. I've been over the edge for yonks. Been working with bands so long, I think. Crikey... I've always been mad, I know I've been mad, like the most of us are. It's very hard to explain why you're mad, even if you're not mad.
Alūksnes novada karogs
Alūksnes novada karogs ir viens no Alūksnes novada oficiālajiem simboliem. Karogs iesvētīts Alūksnes evaņģēliski luteriskajā baznīcā 2011. gada 6. augustā. Karoga autors ir Ivars Pilips, to darinājusi Latvijas Amatniecības kameras amata meistare Rudīte Grasberga.
Karoga izskats
Alūksnes novada karogs ir divpusējs, tā platuma un augstuma attiecība ir 2:1. Diagonāle sadala karogu divos trijstūros, no kuriem augšējais ir sudraba, bet apakšējais — purpura krāsā. Karoga vidū ir attēlots Alūksnes novada ģerbonis. Karoga augšupejošais diagonālais dalījums simbolizē novada atrašanās vietu Latvijas Ziemeļaustrumos un Alūksnes augstienē, kā arī izsaka novada izaugsmi un attīstību. Purpura krāsa krogā simbolizē Latviju, bet sudraba krāsa cildenumu un atklātību.
Karoga lietošana
Novada karoga lietošanu nosaka Alūksnes novada domes 2014. gada 27. maijā apstiprinātie saistošie noteikumi “Par Alūksnes novada simbolikas lietošanu”.
Lerijs Evanss
Lerijs Evanss (en;, Ņujorka — , Rīno) bija ASV starptautiskais lielmeistars šahā (1957).
Biogrāfija
Pirmos panākumus šahā sasniedzis 1949. gadā, kad kopā ar Arturu Bisgaieru dalījis pirmo vietu ASV jauniešu šaha čempionātā. Tajā pašā gadā ASV atklātajā šaha čempionātā ieņēmis 3. vietu. Vēlākajos gados četras reizes uzvarējis ASV atklātajos šaha čempionātos (1951, 1952, 1954, 1971) un divas reizes bijis labākais Kanādas atklātajos šaha čempionātos. Piecas reizes uzvarējis ASV šaha čempionātos (1951, 1952, 1961, 1968, 1980 ).
1964. gadā vienīgo reizi piedalījies Pasaules šaha čempiona izcīņas cikla starpzonu turnīrā Amsterdamā, kur ieņēmis 14. vietu.
Sekmīgi pārstāvējis ASV komandu Pasaules šaha olimpiādēs, kurās piedalījies 8 reizes (1950-1952, 1958, 1962, 1966-1970, 1976). Komandu vērtējumā izcīnījis zelta (1976) un sudraba (1966) medaļas, bet individuālajā vērtējumā izcīnījis zelta (1950), sudraba (1958) un bronzas (1976) medaļas.
Par panākumiem turnīros FIDE 1952. gadā viņam piešķīrusi starptautiskā meistara (IM), bet 1957. gadā - starptautiskā lielmeistara (GM) nosaukumu. Bijis pazīstams arī kā šaha žurnālists.
Latvijas Mākslas akadēmijas rektoru uzskaitījums
Šajā uzskaitījumā apkopoti Latvijas Mākslas akadēmijas rektori. Latvijas Mākslas akadēmija tika izveidota 1919. gadā, oficiāli apstiprināta 1921. gada 12. oktobrī
Šeļehovka
Šeļehovka ir ciems Biķernieku pagastā, Augšdaugavas novadā. Atrodas 249 km attālumā no Rīgas.
Švyturys arēna
Švyturys arēna (lt) ir daudzfunkcionālā arēna Klaipēdā, Lietuvā. Arēna uzcelta 2011. gadā, saistībā ar 2011. gada Eiropas čempionāta basketbolā rīkošanu. Šeit no 2011. gada 31. augusta līdz 5. septembrim notika šī čempionāta D grupas spēles. Arēnā bāzējas basketbola komanda Klaipēdas "Neptūnas". Arēna nosaukta galvenā sponsora, alus ražošanas uzņēmuma Švyturys vārdā.
Marko Asensio
Marko Asensio Villemsens (Marco Asensio Willemsen; dzimis ) ir Spānijas futbolists, pussargs. Kopš 2023. gada jūlija pārstāv Francijas Ligue 1 klubu Parīzes "Saint-Germain". No 2014. gada līdz gadam spēlēja Madrides "Real" sastāvā.
Asensio Spānijas izlasē debitēja 2016. gadā, pārstāvējis to 2018. un 2022. gada FIFA Pasaules kausā.
Sasniegumi
Real Madrid
Spānijas olimpiskā izlase
Spānija
Ievainotais eņģelis
Ievainotais eņģelis (fi) ir somu simbolisma gleznotāja Hugo Simberga 1903. gadā radīta eļļas krāsas glezna. Tas ir viens no atpazīstamākajiem Simberga darbiem un 2006. gadā Ateneum mākslas muzeja balsojumā atzīts par Somijas "nacionālo gleznu".
Līdzīgi kā citos Simberga darbos, tā atmosfēra ir melanholiska: eņģeliskais centrālais tēls ar pārsieto pieri un asiņaino spārnu, jauneklīgo nesēju tumšās drēbes. Skatītāja uzmanību piesaista pa labi esošā nesēja acu skatiens.
Procesija dodas pa atpazīstamu ainavu, lielu parku (Eläintarha) Helsinku centrālajā daļā, fonā redzams Tolonlahti līcis. Šis ceļš joprojām tur atrodas. Hugo Simberga dzīves laikā parks bija populāra vieta brīvā laika aktivitātēm strādnieku šķiras vidū. Parkā atradās daudzas labdarības iestādes; "Ievainotajā eņģelī" veseli zēni nes savainotu meiteni neredzīgo meiteņu skolas un nespējnieku nama virzienā. Viņa saujā ir satvērusi sniegpulkstenīšu pušķi, kas simbolizē atveseļošanos un pārdzimšanu.
Simbergs pats atteicās skaidrot gleznas saturu, norādot, ka skatītājam pašam ir jāizdara savi secinājumi. Tomēr zināms, ka Simbergs cieta no meningīta un glezna bija spēka avots atveseļošanās laikā. To var uztvert arī metaforiski: meningīts var izraisīt spranda stīvumu, letarģiju un pastiprinātu jutību pret gaismu, kas parādās arī centrālajā tēlā. Ja spārnu vietā iztēlojas plaušas, tad ar to var izskaidrot nelielo savainojumu, ko plaušu augšdaļā izraisa tuberkulozs meningīts.
Kad Simbergam 1905.—1906. gadā piedāvāja gleznot freskas Tamperes katedrālē, viena no tām bija "Ievainotā eņģeļa" lielāka versija, kas bija arī viņa mīļākā glezna.
Ēlersa–Danlosa sindroms
Ēlersa-Danlosa sindroms (EDS) ir trīspadsmit ģenētisku saistaudu slimību grupa, kas ir pašreizējā klasifikācijā, un četrpadsmitais veids tika atklāts 2018. gadā. Simptomi var būt vaļīgas locītavas, locītavu sāpes, elastīga samtaina āda un patoloģiska rētu veidošanās. Tos var pamanīt dzimšanas brīdī vai agrā bērnībā. Komplikācijas var būt aortas dissekcija, locītavu dislokācijas, skolioze, hroniskas sāpes vai agrīns osteoartrīts.
EDS rodas vairāk nekā 19 gēnu variāciju dēļ, dzimšanas brīdī. Konkrētais ietekmētais gēns nosaka EDS veidu. Dažus gadījumus izraisa jaunas variācijas, kas rodas agrīnas attīstības laikā, savukārt citi tiek mantoti autosomāli dominējošā vai recesīvā veidā. Parasti šīs variācijas izraisa proteīna kolagēna struktūras vai apstrādes defektus.
Nav zināms, kā EDS izārstēt. Ārstēšanai ir atbalstošs raksturs. Fizikālā terapija un stiprināšana var palīdzēt stiprināt muskuļus un atbalstīt locītavas. Lai gan daži EDS veidi nodrošina normālu paredzamo dzīves ilgumu, tie, kas ietekmē asinsvadus, parasti to samazina.
Hipermobilais EDS (hEDS) veids skar vismaz vienu no 5000 cilvēkiem visā pasaulē; citi veidi sastopami zemākās frekvencēs. Prognoze ir atkarīga no konkrētā traucējuma. Pārmērīgu mobilitāti pirmo reizi aprakstīja Hipokrāts 400. gadā pirms mūsu ēras. Sindromi ir nosaukti divu ārstu Edvarda Ēlersa no Dānijas un Henri-Alexandre Danlos no Francijas, vārdā, kuri tos aprakstīja 20. gadsimta mijā.
Pašupe
Pašupe ir Rīgas līcī ietekoša upe Limbažu novadā. Tek rietumu virzienā. Ietek Rīgas līcī pie Lāņiem.
Neapoles karaliste
Neapoles karaliste, oficiāli Sicīlijas karaliste, bija valsts, kas pastāvēja mūsdienu Itālijas dienvidu daļā. Izveidojās pēc tam, kad 1282. gada sacelšanās rezultātā no jau pastāvošās Sicīlijas karalistes atdalījās Sicīlijas sala. Karaliste saglabāja savu oficiālo nosaukumu saglabāja līdz 1816. gadam, kad abas karalistes daļas atkal apvienojās, izveidojot mulsinoši nosaukto Abu Sicīliju karalisti.
Pēc 1282. gada sacelšanās Sicīlijas karalistes karalis Šarls I zaudēja Sicīliju, taču saglabāja savu varu Dienviditālijā un jaunās valsts galvaspilsēta izveidojās Neapolē, no kuras valsts ieguva savu plašāk lietoto nosaukumu. Anžū dinastijas nestabilitāte, vīriešu kārtas mantinieku trūkums un dažādu Eiropas valdnieku dinastiskās pretenzijas uz Neapoles troni nozīmēja regulāru karadarbību par Neapoles troni.
Anžū dinastijas vara turpinājās līdz 1442. gadam. Līdz 1501. gadam valsts atradās Aragonas kroņa pakļautībā. No 1504. līdz 1714. gadam tā atradās Spānijas kroņa pakļautībā. Pēc tam kad 1559. gadā Francijas karalis atteicās no savām pretenzijām, miers turpinājās gandrīz pusotru gadsimtu, līdz karam par Spānijas mantojumu. Starp 1714. un 1735. gadu valsti kontrolēja Austrjas Hābsburgu dinastija, kas 1720. gadā iekaroja arī Sicīliju. 1735. gadā pie karalisti iekaroja Spānijas Burbonu dinastija, kas pie troņa noturējās līdz pat Itālijas apvienošanai 19. gadsimta vidū. Lai arī Neapoles karalistē un Sicīlijas karalistē tagad valdīja viens monarhs, abas karalistes palika atdalītas.
1798. gadā Sicīlijas un Neapoles karalis Ferdinands iesaistījās karā pret revolucionāro Franciju, kas atbildēja ar pretuzbrukumu un izveidoja īslaicīgi pastāvējušu republiku. Ferdinands no troņa atkal tika gāzts 1806. gadā, kad Napoleons I par karali iecēla savu brāli Žozefu, bet divus gadus vēlāk savu māsas vīru, maršalu Miratu. Gāztais Ferdinands angļu kara flotes aizsardzībā bija patvēries Sicīlijā, kamēr Mirats kontrolēja Neapoli. Pēc Mirata sakāves 1815. gadā Ferdinands atgriezās Neapoles tronī un 1816. oficiāli apvienoja abas senās karalistes daļas Abu Sicīliju karalistē.
Nikolajs Ķaune
Nikolajs Ķaune (dzimis, miris ) bija latviešu pedagogs, rakstnieks un vēsturnieks. Jelgavas valsts skolotāju institūta skolotājs (1934-1939).
Dzīvesgājums
Dzimis 1903. gada 25. jūnijā Varakļānos pasta darbinieka ģimenē. Viņa tēvs bija cēlies no Vidzemes, kur pārgājis pareizticībā. 1908. gadā viņa tēvs iegādājās Murmastienas muižas ķieģeļcepli, bet 1913. gadā Murmastienas pienotavu. Nikolajs mācījās Barkavas pagasta skolā, no 1916. gada Biržu (tagad Madonas) elementarskolā, tad Madonas Izglītības biedrības vidusskolā, bet 1922. gadā beidza mācības Rīgas vidusskolā. Studēja Latvijas Universitātes Mehānikas fakultātē, tad Filoloģijas un filozofijas fakultātes vēstures nodaļā, vairākas vasaras viņš piedalījās Pieminekļu valdes ekspedīcijās. Bija studentu vienības „Ziemelis“ biedrs.
Līdztekus studijām Ķaune 1927. gadā sāka strādāt par skolotāju Zilupes valsts pamatskolā, tad Aglonas ģimnāzijā. 1929. gadā viņš atgriezās Rīgā, strādāja Pieminekļu valdē, tad Krāslavas Valsts ģimnāzijā. Veica pētījumus bijušajā Krāslavas jezuītu semināra bibliotēkā un Viļņas arhīvā.
1933. gadā beidza vēstures studijas Latvijas Universitātē un 1934. gada rudenī sāka strādāt Jelgavas valsts skolotāju institūtā un kļuva par Latvijas vēstures institūta līdzstrādnieku.
Miris 1939. gada 4. aprīlī Jelgavā, apglabāts Jelgavas Pareizticīgo kapos.
Tambelanas salas
Tambelanas salas (id) ir Indonēzijai piederoša salu grupa Natunas jūrā. Administratīvi ietilpst Riau Salu provinces Bintanas apriņķī, veito atsevišķu kečamatanu (distriktu), kurā ietilpst arī Pedžantana (9,4 km²), Badasas salas (7 km²) un Peniki salas (0,8 km²). Lielākā apdzīvotā vieta ir kečamatana centrs Batulepuka Tambelanas salā. Lielākā daļa iedzīvotāju ir malajieši.
Ģeogrāfija
Salas izvietojušās Indonēzijas ziemeļrietumu daļā Dienvidķīnas jūras (Natunas jūras) dienvidos 140 km uz rietumiem no Kalimantānas krasta, pieder Tudžuhu arhipelāgam. Lielākās salas ir Tambelana un Benua. Salas lielākoties paugurainas, piekrastē koraļļu rifi. Valda tropiskais klimats, ainavā dominē tropiskie lietusmeži. Lielākā daļa salu un jūras akvatorijas ietilpst Bintanas jūras rezervātā.
Criminal
Criminal ir amerikāņu dziedātājas Britnijas Spīrsas singls no viņas septītā studijas albuma Femme Fatale. Tas tika izdots sadarbībā ar ierakstu kompāniju RCA Records kā ceturtais albuma singls. Dziesma tika ierakstīta Stokholmā, Zviedrijā.
Džeisons Borns
"Džeisons Borns" (en) ir 2016. gada ASV trilleris, kura režisors, kā arī viens no producentiem un scenārija autoriem ir Pols Grīngrass. Galvenās lomas filmā atveido Mets Deimons, Tomijs Lī Džonss, Džūlija Stailsa, Alīsia Vīkandere, Vinsents Kasels un Rīzs Ahmeds. Filmas pirmizrāde notika Londonā. Filma ir piektā daļa "Džeisona Borna" filmu sērijā.
CIA visbīstamākais bijušais operatīvais cilvēks tiek izvilināta no slēpņa, lai atklātu vairāk patiesības par savu pagātni.
Luijs Godēns
Luijs Godēns (fr;  — ) bija franču astronoms, Francijas Zinātņu akadēmijas loceklis. Strādājis Peru, Spānijā, Portugālē un Francijā.
Biogrāfija
Luijs Godēns piedzima 1704. gada 28. februārī Parīzē, tēvs — Fransuā Godēns (François Godin), māte — Elizabete Šarona (Elisabeth Charron). Viņš absolvēja Luija Lielā koledžu un mācījās astronomiju pie Žozefa Nikolā Delila (Joseph Nicolas Delisle). 1724. gadā viņš publicēja savu pirmo darbu un kļuva par Francijas Zinātņu akadēmijas locekli. L. Godēnam bija jāturpina rakstīt akadēmijas vēsturi, un viņš tika pilnvarots sniegt ministram un kardinālam de Flerī ieteikumus Zemes formas noteikšanai. L. Godēns ieteica nosūtīt ekspedīcijas uz ekvatoru un polārajiem apgabaliem. Ministrs plānu apstiprināja un piešķīra nepieciešamos līdzekļus. 1734. gadā akadēmija norīkoja zinātniekus Šarlu Marī de la Kondaminu (Charles Marie de La Condamine), Pjēru Bugē (Pierre Bouguer) un Luiju Godēnu ekspedīcijā uz Peru.
Ekspedīcija devās ceļā 1735. gada 16. maijā no Larošelas, pa ceļam piestāja Kadisā, kur uzņēma divus jūras spēku leitnantus, kurus sūtīja Spānijas karalis Filips V. Tālāk ekspedīcija devās uz Santodomingo, kur uzkavējās 6 mēnešus, veicot novērojumus. 1736. gada februārī viņi ieradās Kito, šķērsoja Andus un izveidoja nometni iekšzemē, kur uzturējās nākamos divus gadus.
1738. gadā pētījumi bija pabeigti un L. Godēns pieņēma Peru vicekaraļa priekšlikumu palikt par matemātikas profesoru Limā. Šeit viņš vadīja arī astronomijas kursu. Kad 1746. gadā spēcīga zemestrīce nopostīja lielāko Limas daļu, Godēns veica vērtīgus seismoloģiskos pētījumus, palīdzēja izdzīvojušajiem iedzīvotājiem un gatavoja plānus, kuras no palikušajām celtnēm būtu mazāk pakļautas pēcgrūdieniem.
1751. gadā L. Godēns atgriezās Eiropā, bet atklāja, ka ir gandrīz pilnībā aizmirsts. 1752. gadā viņš uzņēmās jūras spēku koledžas vadīšanu Kadisā. 1755. gadā notika spēcīga zemestrīce Lisabonā, kas bija jūtama arī Kadisā. L. Godēns atkal veica novērojumus un daudz darīja, lai kliedētu publikas aizspriedumus attiecībā uz zemestrīci. Par to Spānijas karalis viņu iecēla dižciltīgo kārtā. 1759. gadā Godēnu uzaicināja uz Parīzi un atjaunoja par Zinātņu akadēmijas locekli, viņš mira atpakaļceļā uz Kadisu.
Godēna vārdā nodēvēti Mēness krāteris Godēns un asteroīds 12715 Godēns.
Rūta Kate Lasmane
Rūta Kate Lasmane (dzimusi Ventspilī) ir latviešu vieglatlēte, specializējusies trīssoļlēkšanā un tāllēkšanā. Latvijas rekordiste trīssoļlēkšanā telpās. Eiropas U20 čempionāta (2019) un U23 čempionāta (2021) bronzas medaļas ieguvēja.
Biogrāfija
Rūta Kate Lasmane ir dzimusi Ventspilī airētāja (PSRS čempiona) un basketbolista Uģa Lasmaņa un viņa sievas Daces ģimenē. Viņas brālis ir 3x3 basketbolists Kārlis Lasmanis. Absolvējusi Ventspils Valsts 1. ģimnāziju. Viegatlētikā trenējas no 12 gadu vecuma, pirms tam trenējusies sporta vingrošanā.
2022. gada Sandensas kinofestivāls
2022. gada Sandensas kinofestivāls norisinājās no līdz. Sakarā ar COVID-19 pandēmijas protokolu tas bija plānots kā hibrīda veida festivāls, bet paziņoja, ka tomēr ir nolemts par labu virtuālajam kinofestivālam. Pirmās kinofestivāla sacensību filmas izziņoja.
Britāniks
Tiberijs Klaudijs Cēzars Britāniks (, dzimis, miris ) bija Romas impērijas imperatora Klaudija un imperatores Mesalīnas dēls. Tika plānots, ka Britāniks iegūs imperatora troni kā Klaudija mantinieks. Pēc Mesalīnas nāves Klaudijs apprecējās ar Agripīnu Jaunāko un adoptēja viņas dēlu Neronu. Britāniks pamazām tika atstumts un pēc Nerona kļūšanas par imperatoru visiespējamāk nogalināts īsi pirms pilngadības (14 gadu) sasniegšanas.
Ilmārs Geige
Ilmārs Geige (dzimis 1942. gada 9. martā) ir lībiešu tautības Latvijas politiķis un sabiedriskais darbinieks. Latvijas Republikas Augstākā Padomes deputāts. 1990. gadā balsojis par Latvijas Republikas neatkarības atjaunošanu. Bijis 7. Saeimas deputāts no partijas "Latvijas Ceļš".
1956. gadā beidza Mazirbes pamatskolu, 1960. gadā - Dundagas vidusskolu, bet 1977. gadā - Kandavas lauksaimniecības tehnikumu. Strādāja projektēšanas institūta "Komunālprojekts" Ventspils nodaļā.
Politiskā darbība
Atmodas laikā iesaistījās politikā un 1989. gadā tika ievēlēts par Ventspils padomes deputātu. 1990. gadā ievēlēts Latvijas Republikas Augstākajā Padomē no Ventspils 200. Tārgales vēlēšanu apgabala. Augstākājā padomē darbojās Itas Kozakēvičas vadītajā Cilvēktiesību un nacionālo lietu komisijā, kur bija tās sekretārs, balsojos par Latvijas Republikas neatkarības atjaunošanu.
1993. gadā I. Geige bija savienības "Latvijas Ceļš" dibinātāju skaitā. No tās saraksta nesekmīgi kandidēja 5. Saeimas, 6. Saeimas un Rīgas domes vēlēšanās. 1998. gadā netika ievēlēts arī 7. Saeimā, taču kļuva par Saeimas deputātu Aivara Bojas vietā, kurš atteicās no mandāta. Darbojās kā Saeimas pieprasījumu komisijas priekšsēdētājs, kā arī Cilvēktiesību un sabiedrisko lietu komisijā. Nesekmīgi kandidēja 8. Saeimas vēlēšanās 2002. gadā (no "Latvijas Ceļa"), 9. Saeimas vēlēšanās 2006. gadā (no LPP/LC) un 10. Saeimas vēlēšanās 2010. gadā (no "Vienotības"). Šajā laikā bijis ievēlēts Kolkas pagasta padomē, taču nesekmīgi kandidējis Dundagas novada domes vēlēšanās 2009. gadā.
Burgplacs
Burgplacs (lb, fr, de) ir 559 metrus augsts pakalns Luksemburgas galējos ziemeļos ar skatu torni. Dažkārt tiek uzskatīts par Luksemburgas augstāko virsotni (tas arī ir uzrakstīts uz plakāta virsotnē), tomēr faktiski augstākā virsotne ir 560 metrus augstais Kneifs.
Florence and the Machine
Florence and the Machine (stilizēts kā Florence + the Machine) ir angļu indīroka grupa no Londonas.
Grupas sastāvā ir vadošā dziedātāja Florense Velša, Izabella Machine Samersa un vairāki citi mūziķi. Pirms grupa guva panākumus viņu mūziku jau atzinīgi novērtēja mūzikas mediji, it īpaši BBC. BBC arī sniedza lielu ieguldījumu grupas atpazīstamībā, iekļaujot grupu BBC Introducing raidījumā. Florence and the Machine debijas albumu Lungs izdeva 2009. gada jūlijā, tas Apvienotās Karalistes albumu topā ir arī bijis pirmajā vietā. 2011. gadā grupa izdeva otro studijas albumu Ceremonials. 2011. gada Grammy balvu pasniegšanas ceremonijā tā tika nominēta kā labākais jaunais mūzikas izpildītājs.
Viljams Adisons
Viljams Adisons (en;, Batonrūža — , Sanfrancisko) bija ASV starptautiskais meistars šahā (1967).
Šerespole
Šerespole ir ciems Rušonas pagastā, Riebiņu novadā. Atrodas 223 km attālumā no Rīgas.
Viljams Adisons
Biogrāfija
Piedzimis Luiziānā, taču 1950. gadu sākumā pārcēlies uz dzīvi Kalifornijā. Piedalījies piecos ASV šaha čempionātos (1962-63, 1963-64, 1965, 1966, 1969). Pārstāvējis ASV komandu Pasaules šaha olimpiādēs, kurās piedalījies 2 reizes (1964-1966). Komandu vērtējumā izcīnījis sudraba (1966) medaļu. Par panākumiem turnīros FIDE 1967. gadā viņam piešķīrusi starptautiskā meistara (IM) nosaukumu. No 1965. līdz 1969. gadam bijis Sanfrancisko Mehānikas institūta šaha kluba direktors.
Vislielāko panākumu guvis 1969. gadā, kad ASV šaha čempionātā izcīnījis 2. vietu aiz uzvarētāja Semjuela Reševska un izcīnījis tiesības piedalīties Pasaules šaha čempiona izcīņas cikla starpzonu turnīrā. 1970. gada starpzonu turnīrs Palma de Maļorkā gan bijis ļoti neveiksmīgs, jo Adisons tajā ieņēmis tikai 19. vietu.
Pēc neveiksmes starpzonu turnīrā pametis šahu. Strādājis par taksometra vadītāju, pēc tam atradis darbu kādā Sanfrancisko bankā.
Luiss Suberkasiuks
Luiss Suberkasiuks Erazuriss (es; dzimis, miris ) bija Čīles diplomāts un vieglatlēts. Tiek apgalvots, ka viņš ir pirmais Čīles un Latīņamerikas sportists, kurš piedalījies olimpiskajās spēlēs.
Suberkasiuks ir dzimis Čīles galvaspilsētā Santjago. Viņa vecāki ir Ramons Suberkasiuks Vikuņa (čīliešu mākslinieks, politiķis un diplomāts) un Amālija Erazurisa Urmeneta. Viņi abi ir pazīstamu un turīgu ģimeņu locekļi. Luisam bija arī brālis Huans Suberkasiuks (Čīles Romas katoļu arhibīskaps).
1896. gada olimpiskās spēles
Saskaņā ar Čīles Olimpisko komiteju Luiss Suberkasiuks startēja trijās vieglatlētikas skriešanas disciplīnās — 100 metru, 400 metru un 800 metru skriešanā. Precīzi iegūtie viņa rezultāti un ieņemtās vietas nav zināmas.
Spēļu brīdī viņš varētu būt bijis 13–14 gadus vecs.
Citas aktivitātes
Olimpisko spēļu laikā viņš mācījās Colegio Benedictino, Ziemeļu basku zemēs, Francijā, kur uzstādīja vairākus rekordus augstlēkšanā.
Viņš bija arī viens no Čīles futbola komandas Club de Deportes Santiago Morning dibinātājiem un veiksmīgs futbolists.
Līdz 1928. gadam viņš bija Čīles vēstnieks Peru, Spānijā un Vatikānā.
Mentilizovalerāts
Mentilizovalerāts, zināms arī kā validols, ir izobaldriānskābes un mentola esteris. Tas ir caurspīdīgs eļļains, bezkrāsains šķidrums ar mentola smaržu. Tas ļoti nedaudz šķīst etanolā, bet praktiski nešķīst ūdenī. To izmanto kā pārtikas piedevu (aromatizatoru). To ražo, izmantojot tipisku esterifikācijas reakciju ar parastajiem katalizatoriem, piemēram, HCl vai H2SO4. Esterifikācija ir diezgan lēns process. Parasti to veic vairāk kā 20 stundas 100 ° C temperatūrā vai nedaudz augstāk.
Validols, zāles pret trauksmi, kas ir aptuveni 25% mentola šķīdums mentilizovalerātā, tiek pagatavots galvenokārt vienkāršotā procesā, kurā pirms skābes katalizētās esterifikācijas mentolu izobaldriānskābei pievieno pārākumā, lai iegūtais estera šķīdums saturētu aptuveni 25% neizreaģējuša mentola. Pēc tam šķīdumu apstrādā ar ūdeni, lai aizvāktu visas skābes katalizatora pēdas, un produkts būtu gatavs lietošanai pārtikā vai farmaceitiskos produktos.
Lietošana medicīnā
Polijā, Bulgārijā un bijušajās Padomju Savienības valstīs, ieskaitot Krieviju, mentilizovalerātu, kas sajaukts ar aptuveni 25% mentola, pārdod kā anksiolītisku līdzekli ar dažādiem tirdzniecības nosaukumiem, tostarp Validol, Valofin un Menthoval.
Lukass Vaskess
Lukass Vaskess Iglesiass (es; dzimis ) ir Spānijas futbolists, pussargs. Kopš 2015. gada spēlē Madrides "Real" sastāvā.
Sasniegumi
Real Madrid
Liass Andešons
Liass Andešons (sv, dzimis ) ir Zviedrijas hokejists, spēlē centra uzbrucēja pozīcijā. Kopš 2020. gada Andešons pārstāv NHL komandu Losandželosas "Kings". 2017. gada NHL draftā Andešonu ar kopējo septīto numuru izvēlējās Ņujorkas "Rangers".
2015–16. gada sezonā debitējis Zviedrijas hokeja līgas kluba HV71 rindās. 2017. gadā ar komandu kļuvis par Zviedrijas čempionu. 2017–18. gada sezonā debitējis Ņujorkas "Rangers" sastāvā NHL. 2020. gada oktobrī Andešons tika aizmainīts uz Losandželosas "Kings".
Zviedrijas hokeja izlases sastāvā izcīnījis zelta medaļu 2018. gada Pasaules čempionātā.
Trauksme mežā
"Trauksme mežā" (en) ir 2006. gada ASV animācijas filma, kuras režisori ir Džila Kaltona un Rodžers Alerss. Galvenās lomas ierunājuši Mārtins Lorenss, Eštons Kučers, Gērijs Sinīzs, Debra Mesinga, Billijs Konolijs, Džons Favro un Džordžija Endžela. Filmas pirmizrāde notika ASV. Filma ir pirmā daļa "Trauksme mežā" filmu sērijā.
Grizlilācis Būgs saprot, ka viņš ir pamests mežā neilgi pirms medību sākuma. Būgam izveidojas neparasta draudzība ar briedi Eliotu, un nu abiem jāapvienojas ar citiem meža iemītniekiem, lai stātos pretī medniekiem.
Ilgvars Pauls
Ilgvars Pauls (1957) ir latviešu alpīnists. Pirmais latvietis, kurš uzkāpis visu kontinentu augstākajās vietās (7 virsotņu programmā).
Dzīvesgājums
Dzimis 1957. gada 24. septembrī Jelgavā, kopš 13 gadu vecuma dzīvoja Cēsīs. Mācījās Priekuļu lauksaimniecības tehnikuma automehāniķu nodaļā. Studēja celtniecību Latvijas Lauksaimniecības akadēmijā. 1978. un 1979. gadā piedalījās studentu ekspedīcijās Hibīnos un Rietumkaukāzā.
Strādāja par būvdarbu vadīju apvienībā "Agroķīmija", 1988. gadā uzkāpa Ļeņina smailē. Pēc Latvijas neatkarības atgūšanas strādāja SIA "Cēsu būvnieks". No 1993. gada piedalījās Himalaju ekspedīcijās, viņš kopā ar Teodoru Ķirsi un Imantu Zaulu uzkāpa 8167 metrus augstajā Dhaulāgiri virsotnē, kā arī Čooju (8201 m), Everestā (8848 m), Lodzē (8516 m), Šišabanmā (8012 m), Gašerbrumā (8035 m).